*(Aguest formulari lo cau concéber coma un modèl orientatiu e lo cau adaptar ara encomana corresponenta)*

**ACÒRD REGULADOR**

**AMASSADI**

..............................., damb DNI ..............................., damb domicili en carrèr .............................. , num. ......., dera localitat de ..............................., e

..............................., damb DNI ..............................., damb domicili en carrèr .............................. , num. ......., dera localitat de ............................... .

Totes dues parts se reconeishen mutuauments era capacitat sufisenta tad aguest acte, e des sues liures e espontanèes volontats

**MANIFÈSTEN**

1. Que se maridèren ena localitat de ............................... eth dia ....... de ....... de ....... .
2. Que d’aguesta union n’a gessut un/ua unic/a hilh/a, ..............................., neishut/uda ena localitat de ............................... eth dia ....... de ....... de ....... .
3. Qu’eth regim economic deth matrimòni ei eth de separacion de bens deth dret civiu catalan.
4. Qu’en desvolopament dera vida maritau an gessut quauqui desacòrds que hèn impossible mantier era vida en comun e era sua convivéncia normau, per aquerò an decidit resòlver es efèctes deth sòn divòrci en tot basar-se en aguest acòrd regulador e deishar prèsta era legalizacion d’aguest divòrci pera via consensuau. Ad aguest efècte, formalizen es següenti

**PACTES**

**1.** **Usatge e gaudiment deth domicili conjugau**

Er usatge e gaudiment der abitatge conjugau (situat ena localitat de ..............................., carrèr ..............................., num. ......., .......) e des bens domestics s’atribuís ath pair. Totun, era mair que poirà retirar der abitatge mencionat toti es bens domestics e es utisi d’usatge personau.

Toti dus genitors se comprometen a notificar-se per auança un possible cambi de domicili e a hèr propícia ua relacion fluïda damb eth hilh en comun, àmplia e flexibla, d’acòrd damb era conveniéncia de cada moment e tient en compde tostemps er interès deth menor.

En aguest sens, era senhora ............................... manifèste que fixe eth sòn domicili ena localitat de ..............................., carrèr ..............................., num. ......., ....... .

Eth hilh ............................... a eth sòn domicili a çò deth pair, sense prejudici que, pr’amor dera sua edat, lo pogue fixar mès tà deuant en domicili maternau s’aguesta ei era sua volontat.

**2.** **Guarda e susvelhança**

Respècte ara guarda e susvelhança deth menor, per acòrd de totes dues parts s’establís que sigue compartida per toti dus genitors, en considerar aguesta solucion era mès bona e idonèa entath bon desvolopament, era educacion e er equilibri emocionau deth/dera hilh/a agut/uda en matrimòni.

Cau precisar, d’un costat, era edat deth menor (...... ans), e, der aute, era proximitat entre es domicilis pairau e mairau, çò que facilite qu’aguest non càmbie pas es sues abituds. Atau madeish, es oraris de trabalh des genitors son totaument compatibles entara atencion e es suenhs deth menor.

**3.** **Regim de visites**

Eth regim de visites deth menor ............................... a favor des pairs qu’a d’èster eth que liurament pacten toti dus consòrts. Totun açò, en cas que non se metessen cap d’acòrd, s’establís damb caractèr subsidiari eth regim de visites següent a favor deth pair:

Enes periòdes qu’un des genitors non age eth hilh ............................... damb eth o era, lo poirà auer ena sua companhia un dia entre setmana de deluns a diuendres.

Vacances d’ostiu

Cada genitor pòt auer eth hilh............................... era mitat des periòdes de vacances escolares d’ostiu. Es ans escarsèrs, eth pair se trigue prumèr eth periòde que vò passar damb eth menor; es ans parelhs, era mair que trigue prumèr eth periòde que vò estar damb eth menor. Aguesta triga s’a de comunicar ar aute genitor abans der 1 de junh de cada an. En defècte d’acòrd entre es genitors, eth pair lo pòt auer eth prumèr periòde des ans escarsèrs, e era mair eth prumèr periòde des ans parelhs.

Vacances de Nadau

Cada genitor que pòt auer eth hilh............................... era mitat des periòdes de vacances escolares de Nadau. Es ans escarsèrs, eth pair que trigue prumèr eth periòde que vò passar damb eth menor; es ans parelhs, era mair trigue prumèr eth periòde que vò estar damb eth menor. Aguesta triga s’a de comunicar abans deth 1 de noveme de cada an. En defècte d’acòrd entre es genitors, eth pair lo pòt auer eth prumèr periòde des ans escarsèrs, e era mair eth prumèr periòde des ans parelhs. Eth cambi s’a de hèr eth dia 31 de deseme pera tarde.

Vacances de Setmana Santa

Pr’amor des caracteristiques especiaus de durada e movement en calendari d’aguestes vacances, s’estipule qu’es vacances de Setmana Santa an ua durada de 10 dies a compdar deth dia qu’acabe eth periòde escolar. Dit açò, eth menor a dret a passar ua mitat des vacances damb era mair e era auta mitat damb eth pair. Atau, donques, es ans escarsèrs, eth pair que trigue prumèr eth periòde que vò estar damb eth hilh; es ans parelhs, era mair se trigue prumèr eth periòde que vò passar damb eth hilh. Aguesta triga s’a de comunicar abans der 1 de hereuèr de cada an. En defècte d’acòrd entre es genitors, eth pair lo pòt auer eth prumèr periòde des ans escarsèrs, e era mair eth prumèr periòde des ans parelhs. Eth cambi s’a de hèr eth cincau dia des vacances.

**4.** **Pension alimentària**

Toti dus genitors acòrden non establir pension alimentària a favor deth hilh ..............................., ja que s’establís ua susvelhança compartida, de tau manèra que cada genitor a de satisfèr es aliments deth menor pendent eth periòde que coabite damb eri.

Ar efècte d’esclariments oportuns, se compren per aliments, conformament ar article 237-1 deth Còdi, tot aquerò qu’ei indispensable entath manteniment, er abitatge, eth vestit e era assisténcia medicau deth menor, e tanben se i includissen es despenes de besonh entara sua formacion, coma es classes extraescolares contractades ath començament de cada cors escolar, e es despenes entath seguiment dera madeisha formacion un viatge qu’age arribat ara majoria d’edat, com era formacion universitària o quina auta que sigue que non age completat abans per causa que non li sigue imputabla e mantengue un rendiment regular.

Tad açò qu’ei a d’autes despenes extraordinàries com ara classes, viatges tar estrangèr e activitats extraescolares que non siguen es includides en contengut des aliments ordinaris, atau coma es despenes sanitàries que non siguen cubèrtes pera assisténcia sanitària publica e d’autes d’analògues, qu’an d’èster satisfètes a parts egaus peth senhor ............................... e pera senhora ..............................., auent estat informadi e auent mostrat era acceptacion, toti dus genitors, preliminarament, deth concèpte e eth còst d’aguestes despenes, exceptat enes casi d’urgéncia. Eth genitor que pague era totalitat dera despena extraordinària ac a de justificar documentaument damb era aportacion de còpia dera factura o eth recebut der impòrt satisfèt entà qu’er aute genitor liquide eth cinquanta per cent restant dera despena corresponenta.

Aguestes despenes extraordinàries s’an de pagar en moment que siguen exigides entà curbir-les o ath mès tard en tèrme de 5 dies a compdar dera sua comunicacion per part dera persona, collectivitat o organisme a qui correspongue crubar aguesta despena èxtra. En quauqui casi e s’ac vò exigir atau era persona, collectivitat o organisme a qui correspongue crubar era despena èxtra generada, es genitors an d’auançar cada un era sua part en tèrme o tèrmes e somes necessàries.

**5. Prestacion compensatòria**

Toti dus conjunts acòrden non establir pas cap de prestacion compensatòria a favor der aute, auent en compde que non se dan es circonstàncies manifestades en article 233-14 deth Còdi civiu de Catalonha, que cada un pòt atier es sòns besonhs e qu’era situacion actuau non les produsís pas desequilibri economic respècte der aute.

**6. Regulacion d’aspèctes patrimoniaus dempús deth divòrci**

Pr’amor qu’es conjunts an decidit amiar a tèrme era accion de divòrci, ei deth sòn interès regular es aspèctes següenti de caractèr patrimoniau:

**6.1 Bens immòbles:**

Abitatge, parcatge e desembarràs:

Es conjunts manifèsten qu’er abitatge conjugau l’an a títol de propietat, amassa damb era plaça de parcatge e locau tàs desembarrassi, e que sigueren aqueridi eth dia ....... de ....... deth ....... per mitats indivises en escritura autrejada deuant eth notari dera localitat de ............................... senhor/senhora ............................... (protocòl .......).

Er abitatge qu’ei situat en carrèr ..............................., num. ......., ......., dera localitat de ............................... e inscrit en Registre dera Propietat de ............................... num. ....... en volum ......., libre ......., fòli ....... e propietat registrau num. ......... .

Eth parcatge qu’ei er indicat damb eth numèro ....... dera madeisha propietat e inscrit en Registre dera Propietat de ............................... num. ....... en volum ......., libre ......., fòli ....... e propietat registrau num. ......... .

Eth desembarràs qu’ei er indicat damb eth numèro ....... dera madeisha propietat e inscrit en Registre dera Propietat de ............................... num. ....... en volum ......., libre ......., fòli ....... e propietat registrau num. ......... .

Er abitatge qu’a constituïda ua ipotèca actuau a favor dera societat bancària ............................... de capitau iniciau de ......... €. En data de ......... demore pendent un capitau de ......... €, e se comprometen totes dues parts a seguir pagant es quòtes de capitau e interèssi que se meriten a compdar d’ara per mitats, per aquerò mantieràn dubèrt eth compde ena societat bancària a on se hè efectiva era ipotèca ena quau entraràn mensuaument es recorsi economics sufisents entà curbir es quòtes que se genèren a partir d’ara.

Posteriorament, concrètament eth dia ............................... en escritura autrejada deuant eth notari dera localitat de ............................... senhor/senhora ............................... (protocòl .....), totes dues parts formalizèren ua segona ipotèca sus er abitatge conjugau damb un capitau iniciau de ......... €, deth quau demore pendent en data ......... un capitau de ......... €, prenent totes dues parts eth madeish compromís anterior.

Eth parcatge a constituïda egaument ua ipotèca actuau a favor dera societat bancària ............................... de capitau iniciau ......... €, e demore pendent en data ............................... un capitau de ......... €.

Eth senhor ............................... conservarà er usatge deth domicili que siguec eth conjugau, e tanben era plaça de parcatge e eth desembarràs estacadi deth carrèr ..............................., num. ......., ......., e n’assumís totes es despenes corresponentes as impòsti, taxes, distribucion, despenes de comunitats e assegurances.

Locau

Locau situat en carrèr ..............................., destinat a bar, inscrit en Registre dera Propietat de ............................... num. ....... en volum ......., libre ......., fòli ....... e propietat registrau num. ......... .

Aguest locau a ua ipotèca a favor dera societat bancària ............................... constituïda en escritura publica autorizada peth notari dera localitat de ............................... senhor/senhora ............................... en data ........., per un principau de ....... €, e existís un capitau pendent en data ....... de ......... €.

Era senhora ............................... se sauve, possedís e trè profit deth locau comerciau deth carrèr ............................... assumint totes es despenes corresponentes a impòsti, taxes, distribucion, despenes de comunitats e assegurances.

* 1. **Bens mòbles:**

Veïculs

Es parts manifèsten que i a tres veïculs. Qu’ei volontat des parts qu’aguesti veïculs demoren en possession e titularitat deth senhor ..............................., damb totau indemnitat entara senhora ..............................., tad açò qu’ei as tributs, es taxes e es despenes de manteniment o reparacions.

Prèstes pendenti

Non n’i a pas.

Compdes corrents

Damb era excepcion deth compde corrent dera societat bancària ............................... tà pagar era ipotèca der abitatge que siguec conjugau, totes dues parts declaren qu’an un compde a favor deth sòn hilh ............................... . Non an, ath delà des mencionadi, d’auti depòsits o compdes bancaris amassa.

* 1. **Compromisi aqueridi pes parts respècte as bens descriti**

Es parts manifèsten:

1. Qu’ei decision de toti dus conjunts non dissòlver, liquidar o transméter es bens immòbles descriti mès ensús, a condicion qu’era sua volontat se tròbe en hèt que siguen destinadi en futur entath hilh comun deth matrimòni, per aquerò se comprometen a formalizar es pactes e compromisi apropiats ben siguen *intervivos* o *mortis* *causa* entà dar compliment ad aguesta volontat.
2. Que, en cas que s’arribe a véner per volontat des parts quauqu’un des bens immòbles, ei intencion de totes dues parts qu’es guanhs siguen repartidi per mitats e, se cau, es pèrtes e es despenes dera transmission tanben siguen assumides per mitats.
3. Que, atau madeish, eth senhor ............................... garantís eth 50% deth pagament dera renda e es quantitats assimilades der arrendament der abitatge a on se place eth domicili dera senhora ................................ .

Que, atau madeish, eth senhor ............................... garantís eth 50% deth pagament dera renda e es quantitats assimilades der arrendament der abitatge a on se place eth domicili dera senhora ................................ . En cas qu’era senhora ............................... càmbie tà un aute abitatge en regim de loguèr, eth senhor ............................... ne contunharà garantint eth 50%, mès aguesta garantia non poirà superar pas era mitat dera renda que pagaue era senhora ............................... en contracte anterior. S’era renda actuau tà pagar siguesse inferiora ara antiga, era garantia que prestarà eth senhor ............................... serà eth 50% sus era renda actuau.

**7. Resolucion de conflictes**

Totes dues parts manifèsten que, en cas de conflicte ena interpretacion o aplicacion d’aguest acòrd, tostemps resolveràn es desacòrds de comun acòrd; en cas qu’açò non sigue pas possible, e abans d’iniciar quina accion que sigue ena jurisdiccion civiu, resolveràn eth conflicte a trauès deth mediador que designen de comun acòrd; e en cas qu’açò tanpòc sigue possible, ac haràn a trauès deth que designi era Generalitat mejançant eth **Centre de Mediacion de Dret Privat de Catalonha o er organisme que correspongue.**

**8. Compromís des parts**

Toti dus conjunts se comprometen a ratificar aguest acòrd deuant era autoritat judiciau.

E, en pròva de conformitat, soscriuen aguest acòrd ena localitat de ............................... eth dia ....... de ....... deth ......., en tres exemplars, un entà cada part e eth tresau entà presentar en Jutjat de ............................... ar efècte d’èster ratificat e, se cau, aprovat pera autoritat judiciau en moment processau oportun.

Signatures:

Sra. ............................... Sr. ...............................